د افغانی سرې میاشتې ټولنې له لوری بامیانو ولایت اړوند کهمرد اوشیبر ولسوالیو کې ۱۰۰۰ اړمنو اوبیوزله کورنیو سره اته قلمه خوراکی مرسته ترسره شوه! نن سه شنبه دروان ۱۴۴۴ سپوږمیزکال د ذوالحجة میاشتی په ۲۲ نیټه، چی د ۱۴۰۲ لمریز کال دچنګاښ میاشتی له ۲۰ نیټی سره سمون لری.د افغانی سرې میاشتې ټولنې له لوری بامیانو ولایت اړوند کهمرداوشیبر ولسوالیو کې ۱۰۰۰ اړمنو او بیوزله کورنیو سره اته قلمه خوراکی مرسته ترسره شوه د یادی توزیع دنظارت او شفافیت په موخه دبامیانو ولایت دافغانی سرې میاشتې نماینده ګۍ ریاست رئیس مولوی حیات خان صافی، د نړیوال فدراسیون (IFRC) استازی ښاغلی سیامک حارث، دترکی سرې میاشتې استازی غزنی ګل منګل ،د مرکزی دفتر د پلان جوړونې آمریت آمر (PMER) استازی ښاغلی قاری شریف بینا او یو شمیر نورو قومی مخورو او مسئلینو په حضورکې وویشل شوه. یاده مرسته چې د ترکی دوست هیواد له لوری چمتو شوې وه پکې هرې کورنۍ ته ۱۰۰ کیلو اوړه ، ۲۴.۵ کیلو وریجی، ۱۰ لیتره غوړی،۸ کیلو لوبیا،۵ کیلو بوره، ۱ کیلو چای، ۲ کیلو مالګه او یو کارتن بیسکوټ BP5 شامل وو. همدا راز دمرستی اخستونکو ته دنشراتو مدیریت له لوری یو شمیر مجلی او جریدی هم ورکړل شوی. دبامیانو ولایت دافغانی سره میاشتې نماینده ګۍ ریاست دنشراتو مدیرت.